CELEX: 62020TN0493
Language: sl
Date: 2020-07-28 00:00:00
Title: Zadeva T-493/20: Tožba, vložena 28. julija 2020 – Sfera Joven/EUIPO – Koc (SFORA WEAR)

28.9.2020   
            
            
               SL
            
            
               Uradni list Evropske unije
            
            
               C 320/27
            
         
      Tožba, vložena 28. julija 2020 – Sfera Joven/EUIPO – Koc (SFORA WEAR)
      (Zadeva T-493/20)
      (2020/C 320/58)
      Jezik, v katerem je bila tožba vložena: španščina
      
         Stranke
      
      
         Tožeča stranka: Sfera Joven, SA (Madrid, Španija) (zastopnik: J.L. Rivas Zurdo, odvetnik)
      
         Tožena stranka: Urad Evropske unije za intelektualno lastnino (EUIPO)
      
         Druga stranka v postopku pred odborom za pritožbe: Andrzej Koc (Kobyłka, Poljska)
      
         Podatki o postopku pred EUIPO
      
      
         Prijavitelj sporne znamke: druga stranka v postopku pred odborom za pritožbe
      
         Zadevna sporna znamka: prijava besedne znamke Evropske unije SFORA WEAR – zahteva za registracijo št. 15 853 245
      
         Postopek pred EUIPO: postopek z ugovorom
      
         Izpodbijana odločba: odločba prvega odbora za pritožbe pri EUIPO z dne 15. maja 2020 v zadevi R 2030/2019-1
      
         Tožbena predloga
      
      Tožeča stranka Splošnemu sodišču predlaga, naj:
      
                  —
               
               
                  izpodbijano odločbo razveljavi v delu, v katerem je ob zavrnitvi pritožbe nasprotne stranke potrjena odločba oddelka za ugovore, izdana v postopku z ugovorom B 2 834 862, s katero se delno odobri registracija (besedne) znamke Evropske unije št. 15 853 245 SFORA WEAR za nekatere proizvode iz razredov 18 in 25;
               
            
                  —
               
               
                  nasprotni oziroma nasprotnim strankam, ki nasprotujejo tej tožbi, naloži plačilo stroškov.
               
            
         Navajana tožbena razloga
      
      
                  —
               
               
                  Neustrezna presoja dokazov glede uporabe znamke, ki se uveljavlja z ugovorom, in kršitev člena 10(4) Delegirane uredbe Komisije (EU) 2018/625.
               
            
                  —
               
               
                  Kršitev člena 8(1)(b) Uredbe (EU) 2017/1001 Evropskega parlamenta in Sveta ter kršitev meril klasifikacije iz Nicejskega aranžmaja o mednarodni klasifikaciji proizvodov in storitev zaradi registracije znamk z dne 15. junija 1957 (kakor je bil nazadnje revidiran) in njegovih pojasnjevalnih opomb ter analize navedene klasifikacije, ki ju je podala WIPO.